Tawag ng Tanghalan

Ang Tawag ng Tanghalan (lit. na 'Call of the Stage', pinaikling bilang TNT) ay ang unang talent search show ng ABS-CBN na ipinalabas noong 1953 hanggang 1972 at muling umere sa taóng 1987 hanggang 1988. Naunang ibinalita noong 2015 na magbabalik ang kompetisyon bilang reality show, ngunit ito ay inilagay na lamang bilang isang segment sa It's Showtime, at sinimulang ipalabas noong 2 Enero 2016.
Ang segment na ito ay pinapalabas sa It's Showtime at may tagline bilang "Your all time favorite search for outstanding amateur talent." Ang palabas ay nagsimula kasama ang grand comeback ng classing singing contest na nagbigay ng maraming OPM legends sa kasalukuyan.
Ang ilang sa mga OPM legends na ito ay sina Nora Aunor, Pepe Pimentel at Bobot Mortiz na nagsimula bilang mga contenders sa nasabing patimpalak. Kasama ng pagbabalik nito ngayong taon, muling tinawag ng tanghalan ang mga pambato ng Metro Manila, Luzon, Visayas, at Mindanao upang mahagilap ang susunod na singing superstar ng bansa.
Apat na mang-aawit, isa bawat sa Metro Manila, Luzon, Visayas, at Mindanao, ay maglalaban-laban araw-araw upang patunayan ang kanilang galing sa pag-awit sa madlang people (audience) at sa mga hurados (judges). Ngunit, kung ang contender ay nawala sa tono, magbibigay ng senyas ang punong hurado (lead judge) kay "Ghong-cilor Jhong" (nakaraang "Jhong Gong") (Jhong Hilario), "Teddy Get-Set-Gong" (Teddy Corpus), o "Ryan Bang-bang-bang" (Ryan Bang) upang paluin ang gong nang tatlong beses na magbibigay abiso sa mang-aawit na huminto na sa kaniyang pagkanta.
Ang contestant na umani ng pinakamataas na puntos mulo sa mga hurado ang tatanghaling defending champion at magkakaroon ng pagkakataong hawakan ang golden microphone na dapat bantayan sa pamamagitan ng pakikipaglaban sa iba pang mga pambato ng mga rehiyon sa loob ng magkakasunod na limang araw upang umabante sa susunod na level ng kumpetisyon, ang Semi-Final Rounds. Sa dulo ng bawat quarter, limang Semi-Finalists ang maglalaban-laban gamit ang kanilang mga pangmalakasang tinig at ang dalawang contenders na umani ng pinakamatataas na puntos mula sa pinagsamang hurados' scores at public votes ang aabante sa Grand Finals. Ang mga Grand Finalists ay tatanggap ng ₱150,000 at golden medal.
Ang punong hurado (head of jury) ng patimpalak ay si G. Rey Valera at kung siya ay may naunang pangako para sa araw na iyon, hahalili sa kaniya bilang punong hurado si Yeng Constantino sa araw na iyon. Nakatalâ sa ibaba ang mga naging hurado sa bawat quarter ng kumpetisyon.
Y Ang huradong ito ay nasa quarter na ito
Pagkatapos ng limang araw ng pananatiling kampeon, maaaring ipagpatuloy ng Semi-Finalist ang kaniyang laban upang mapabilang sa Hall of Fame sa loob ng karagdagang limang araw o sa kabuuan na may sampung araw. Maaari rin namang tumigil na ang kampeon sa kaniyang pag-awit upang maipahinga na ang kaniyang boses ang maghanda para sa darating na Semi-Finals. Makikita sa ilalim ang tala ng mga Semi-Finalist na may pinakamahabang araw na tumagal at sumubok upang maging Hall of Famer.
*Sina Marielle Montellano (Visayas) at Eumee Capile (Luzon) lamang ang may 8-straight wins na umabot sa Grand Finals na nagmula sa Semi-Finals ng kanilang Quarter. Sina Rachel Gabreza (Metro Manila) at Froilan Canlas (Luzon) naman ay naka-abot sa Grand Finals na nanggaling sa Ultimate Resbak.
Ang puntos ng bawat Semi-Finalists ay babase sa pinagsamang kabuuan ng hurados' score (50%) at public votes (50%) habang nagaganap ang week-long competition.
Ang unang quarter ng patimpalak ay sakop ang mga buwan mula Enero hanggang Marso. Ang week-long showdown ay naganap noong 28 Marso hanggang 2 Abril 2016.
Note: Si Rachel Gabreza ng Metro Manila ang nakakuha ng may pinakamataas na puntos sa mga hurado ngunit sina Maricel Callo ng Mindanao at Mary Gidget Dela Llana Luzon ang nakakuha ng may pinakamataas na pinagsamang boto ng hurado at madlang pipol kaya sila ang umabante sa Grand Final Round.
Mapapanood ang mga performance ng mga Semi-Finalists sa opisyal na Youtube Channel ng ABS-CBN Entertainment, pindutin lamang ang kawing.
Ang ikalawang bahagi ng kumpetisyon ay sakop ang mga buwan ng Abril at Mayo. Ang week-long showdown ay naganap noong ika-6 hanggang 11 Hunyo 2016.
Note: Sina Pauline Agupitan ng Luzon at Marielle Montellano ng Visayas ang nanguna sa parehong binigay na puntos ng mga hurado at bilang ng text votes kaya sila ang umabante sa Grand Final Round.
Mapapanood ang mga performance ng mga Semi-Finalists sa opisyal na Youtube Channel ng ABS-CBN Entertainment, pindutin lamang ang kawing.
Ang Quarter 3 ng kumpetisyon ay naganap noong buwan ng Hunyo hanggang Septyembre. Ang isang linggong bakbakan ay naganap noong ika-3 hanggang 8 Oktubre 2016.
*Ang Semi-Finalist ay na-gong at hindi na maipagpapatuloy ang laban sa Semi-Finals.
Note: Si Eumee Capile ng Luzon at Jennie Gabriel ng Metro Manila ang nakakuha ng dalawang pinakamataas na puntos mula sa mga hurado. Gayunpaman, nanguna sa kabuuang puntos ng pinagsamang puntos mula mga hurado at text votes si Noven Belleza ng Visayas, kaya siya ang nakapasok sa grand finals kasama si Eumee Capile.
Mapapanood ang mga performance ng mga Semi-Finalists sa opisyal na Youtube Channel ng ABS-CBN Entertainment, pindutin lamang ang kawing.
Ang Quarter 4 ng kumpetisyon ay saklaw ang mga buwan ng Oktubre 2016 hanggang Pebrero 2017. Ang huling tapatan ng mga Quarter 4 Semi-Finalists ay naganap noong ika-20 hanggang 25 Pebrero 2017.
*Pinili ni Jeramie Sanico na hindi na ipagpatuloy ang kaniyang laban para maging kampeon ng Tawag ng Tanghalan dahil sa mga personal na dahilan. Ipinahayag niya ito sa isang espesyal na pagtatanghal ng mga Quarter 4 Semi-Finalists noong 27 Enero.
Note: Sina Sam Mangubat (Luzon) at Carlmalone Montecido (Visayas) ang nanguna sa pinagsamang boto ng mga Hurados at ng Madlang Pipol kaya sila ang umabante sa Grand Finals.
Mapapanood ang mga performance ng mga Semi-Finalists sa opisyal na Youtube Channel ng ABS-CBN Entertainment, pindutin lamang ang kawing.
Ang mga natalong Semi-Finalists mula sa unang quarter hanggang sa ika-apat na quarter ay muling magbabalik sa tanghalan upang bigyan ng huling pagkakataon para rumesbak at makabilang sa Grand Finals. Lunes hanggang Huwebes sasalang ang mga resbakers para sa daily rounds. Bawat araw ay may maglalaban-laban na resbakers at tanging isang ultimate resbaker lamang ang kukunin at babalik muli sa Biyernes para sa Ultimate Tapatan. Dalawa lamang ang kukunin sa mainit na sagupaan na ito. Ang matinding bakbakan ay naganap sa 27 Pebrero hanggang sa 4 Marso.
Group Song: Titanium
Winner: Jex de Castro
Group Song: I Made It Through The Rain
Winner: Dominador Aviola Jr.
Group Song: The Search is Over
Winner: Froilan Canlas
Group Song: Fame
Winner: Rachel Gabreza
Ang botohan para sa araw na ito ay hanggang Sabado. Ang resulta ay malalaman sa ikalawang bahagi ng resbakan sa 4 Marso.
Group Song: Nothing's Gonna Stops Us Now
Winners: Froilan Canlas & Rachel Gabreza
Ang botohan ay pinag-samang boto ng Hurado's score at Madlang Pipol's score simula noong Biyernes hanggang sa huling pag-awit ng huling resbaker sa Sabado.
Sina Froilan Canlas ng Luzon at Rachel Gabreza ng Metro Manila ang itinanghal na Ultimate Resbakers.
Pagkatapos makipagbakbakan ng mga pangmalakasan ng iba't ibang bahagi ng Pilipinas, sampung mang-aawit ang naging matatag upang makipagtagisan ng galing sa pag-awit at maging kampeon ng Tawag ng Tanghalan. Ang grand finals ay naganap sa ika-6 hanggang 11 Marso. Ang huling araw ng bakbakan, 11 Marso, Sabado, ay naganap sa Resorts World Manila.
Para sa araw ng Lunes at Martes, hinati ang sampung Grand Finalists sa dalawang grupo. Isa sa limang maglalaban-laban para sa nasabing mga araw ang diretsong aabante na sa Huling Tapatan sa Sabado at sigurado na ang pwesto sa Top 5. Ang mga hindi naman pinalad para sa araw ng Lunes at Martes ay muling magbubunutan at magsasagupaan sa araw ng Miyerkules at Huwebes. Ang anim na matitira ay magkakaroon ng huling tsansa sa Biyernes. Tanging isa lang muli ang kukunin sa mga araw na ito. Ang limang nangibabaw na mga mang-aawit ang siyang maglalaban sa Huling Tapatan na naganap sa Resorts World Manila. Dahil nagkaroon ng tie sa araw ng Biyernes, pinili ng Punong Hurado na si Rey Valera na huwag sirain i-break ang tie kaya anim ang nagtapat-tapat sa Huling Tapatan.
Ang magiging kampeon naman at magrerepresenta ng Tawag Ng Tanghalan ay mag-uuwi ng ₱2,000,000.00 cash, bahay at lupa, at management contract mula sa ABS-CBN. Ang Top 4-6 naman ay mag-uuwi ng ₱100,000.00, ang 3rd Placer naman ay may premyong ₱250,000.00, at ang 2nd Placer naman ay tatanggap ng ₱500,000.00. Si Nora Aunor, ang itinanghal na grand champion noong 1956, ay isa dapat sa mga magiging Hurado para sa Huling Tapatan, ngunit mas pinili nitong sumipot sa kabilang network dahil sa 'di umano'y pambabastos ng main host.
50% ng Hurados' Score at 50% ng Madlang People's Text Votes ang magdedetermina kung sino ang mananalo sa kumpetisyon. Dadaan sa dalawang rounds ang mga Grand Finalists. Para sa unang round, ang kanilang journey song ang kanilang aawitin. Bubuksan ang voting lines at pagkatapos ng isang commercial break ay malalaman na ang Top 3. Sa susunod na round, medley ng pinili nilang artist ang kanilang kakantahin. Muli, bubuksan ang botohan at pagkatapos ng isang commercial break ay malalaman na ang kampeon sa Tawag ng Tanghalan.
Matapos ang mahigit isang taon na bakbakan ng mga amateur na mang-aawit sa Pilipinas, si Noven Belleza ng Negros Occidental (Visayas) ang itinanghal na kampeon ng Tawag ng Tanghalan sa It's Showtime.